
U radu su prikazani rezultati sustavnog 
istraživanja radioaktivnosti životne i radne sredine 
u Republici Hrvatskoj od početka šezdesetih 
godina. Istraživana je radioaktivnost zraka, 
oborina, tla, rijeka, mora i jezera, pitke vode te 
ljudske i stočne hrane, kao i vanjska izloženost za 
radnike profesionalno izložene ionizirajućem 
zračenju. Maksimalna radioaktivna kontaminacija 
fisijskim radionuklidima zabilježena je ranih 
šezdesetih godina, u vrijeme najintenzivnijih 
atmosferskih nuklearnih pokusa. Od tada 
radioaktivnost radioaktivnih oborina eksponencijal- 
no opada. Nuklearna nesreća u Čornobilju dovela 
je u Republici Hrvatskoj do ponovnog povećanja 
radioaktivnosti '7Cs u okolišu, dok je povećanje 
radioaktivnosti %Sr, zbog njegove manje 
hlapljivosti, bilo neznatno. No, nakon tog 
kratkotrajnog povećanja ponovno je došlo do 
eksponencijalnog pada radioaktivnosti, tako da je 
godine 1998. prosječna brzina apsorbirane doze u 
zraku iznosila 0,128+0,004 uGy/h. Prosječan 
pripadnik hrvatske populacije je stoga zbog 
izloženosti osnovnom zračenju na godišnjoj razini 
primio dozu od oko 1,12+0,04 mSv. Ukupna 
kolektivna doza uključuje i dozu uzrokovanu 
primjenom izvora ionizirajućih zračenja u medicini 
te je značajan naglasak stavljen na kontrolu 
kakvoće izvora zračenja (koja se sustavno provodi 
od 1985) kako bi se smanjila ukupna kolektivna 
doza koju primi hrvatsko pučanstvo. 

. Ključne riječi: 
Cornobilj, doza, dozimetrija, ionizirajuće zračenje, 
radioaktivnost okoliša, radioaktivne oborine, 

zaštita od zračenja 


Pio ionizirajućeg zračenja u obliku brzih čestica ili fotona visokih energija, što nastaje 
pri raspadanju nestabilnih atomskih jezgara, tj. radionuklida naziva se radioaktivnost. No, 
isti se termin rabi i za svojstvo tvari, odnosno sredstva u kojima se takve pojave događaju. 
lonizirajuće zračenje (često pogrešno nazivano i radioaktivno zračenje) jest zračenje koje 
ima sposobnost ionizacije molekula neke tvari. lonizirajuće zračenje ozračenoj tvari predaje 
energiju zbog čega se mijenjaju svojstva i zračenja i ozračene tvari. ČI živoj tvari ionizirajuće 

zračenje izaziva snažno biološko djelovanje jer uništava žive stanice. To pak djelovanje 
može biti izravno na atome koji izgrađuju molekule žive tvari ili posredno djelovanje na 
atome okolnog sustava, većinom vode. Čikupni učinci ionizirajućeg zračenja na žive jedin- 
ke dijele se na somatske i genetske. Posljedice somatskog učinka u ljudi mogu biti (ovisno 
o dozi) poremećenje krvne slike, oštećenje kože te dugoročne posljedice kao, što su 
leukemija, razne vrste malignih bolesti, smanjenje plodnosti te naposljetku skraćenje živo- 
ta. Učinak visokih doza na čovjeka ovisi o ritmu ozračivanja, odnosno je li ozračivanje 
trajalo kratko ili dugo, je li bilo višekratno ili jednokratno. Za neke učinke, npr. izazivanje 
leukemije, i uz male se doze tkivo ne oporavlja već se doze nakupljaju. Posljedice gen- 
etskih učinaka na potomstvo obuhvaćaju oštećenja rasplodnih stanica i mutaciju gena. 

Učinci zračenja na žive organizme dijele se prema pogibeljnosti na nestohastičke 
i stohastičke (slučajne). Nestohastički učinci pojavljuju se samo ako je primljena dostatno 
visoka doza i za njih postoji prag, odnosno minimalna doza ispod koje se takvi učinci 
ne pojavljuju. Stoga se za nestohastičke učinke može propisati sigurnosna granica. 
Nestohastički učinci jesu nemaligne ozljede kože, smanjenje broja stanica u koštanoj 
srži, zamućenje očne leće itd. 

Stohastički su učinci statistički izvjesni, ali im je razdioba slučajna. Njihova vjerojat- 
nost pojavljivanja proporcionalna je dozi bez praga, tj. ne postoji neka minimalna doza 
ispod koje se takvi učinci (efekti) ne pojavljuju. Takvi su učinci primjerice genetska 
oštećenja i pojava raka, uvijek su zakasnjeli godinama, pa i desecima godina. Vjerojat- 
nost da se takvi učinci pojave izražava se kao rizik koji je proporcionalan primljenoj dozi. 

Doza je pak »mjera« zračenja koje je primila, odnosno apsorbirala neka meta. Doz- 
imetrijske veličine u užem smislu obuhvaćaju one fizičke veličine koje opisuju međudjelovanje 
zračenja i tvari, a u širem smislu tu se ubrajaju i one veličine koje karakteriziraju upadni 
snop zračenja (npr. broj čestica i energiju koju one prenose). Dozimetrijske veličine izvode 
se iz energije te je doza proporcionalna koncentraciji radioaktivnosti neke tvari. Stoga je za 
proračunavanje doza, odnosno rizika od ionizirajućeg zračenja potrebno poznavati koncen- 
tracije aktivnosti. Mjerenja radioaktivnosti životne sredine u Republici Hrvatskoj provode se 
u Jedinici za zaštitu od zračenja Instituta za medicinska istraživanja i medicinu rada još od 
1959. godine (1-4). Pri tome se u Jedinici za zaštitu od zračenja sustavno istražuje radio- 
aktivnost zraka, oborina, tla, rijeka, mora i jezera, pitke vode te ljudske i stočne hrane. 
Osobita je pažnja posvećena biološki najvažnijim radionuklidima, tj. %%Sr i !?Cs koji nakon 
unošenja u organizam slijede metaboličke putove kalcija, odnosno kalija. Osim radioak- 
tivnosti fisijskih produkata, istraživana je i prirodna radioaktivnost te tehnološkim postupci- 
ma povišena prirodna radioaktivnost (odlagališta pepela i šljake, fosfogipsa, naftne bušotine, 
termalni i geotermalni izvori itd.). Posebna je pažnja posvećena istraživanju koncentracija 
radona u zraku unutar prostorija, budući da je radon s obzirom na ljudsku izloženost 
najvažniji od svih izvora prirodnog zračenja. 

Za radnike profesionalno izložene ionizirajućem zračenju u medicini, industriji i 
obrtništvu u Jedinici za dozimetriju i radiobiologiju provodi se monitoring vanjske 
izloženosti. 


REZULTATI I RASPRAVA 


Brzina doze u okolišu 


Čovjek je oduvijek bio izložen kozmičkom zračenju i okružen prirodnim radioaktivnim 
tvarima. No, čovjekova intervencija u prirodu godine 1945. eksplozijom prve nuklearne 

bombe rezultirala je radioaktivnom kontaminacijom biosfere radionuklidima koji nastaju 
procesom nuklearne fisije (fisijski produkti). Oslobađanje radionuklida u okoliš, pa i 
ionizirajuće zračenje neizbježna je popratna pojava i mnogih tehnoloških procesa (primjerice 
rad nuklearnih elektrana). Prosječna je godišnja doza mjerena TL dozimetrima na 
lokaciji Instituta (45% 50' 7" N, 15% 59 1" E) za razdoblje od 1987. do 1998. godine 
iznosila 1,26++0,09 mSv. U istom razdoblju prosječna doza u Hrvatskoj (prosjek od 
šezdesetak mjernih lokacija) kretala se od minimalnih 1,07 mSv godine 1992. do 1,38 
mSv izmjerenih godine 1995. (slika 1). Takva kolebanja u vrijednostima doze mogu se 
objasniti raznolikošću fizikalnih čimbenika u okolišu koji prirodno, odnosno sami po 
sebi fluktuiraju. Za usporedbu, godine 1998. prosječna brzina apsorbirane doze u 
zraku u Republici Hrvatskoj iznosila je 0,14+0,02 uGy/h, što na godišnjoj razini daje 
dozu od 1,2+0,2 mQy. 

Slika 1 Godišnja apsorbirana doza u zraku proračunana na temelju rezultata mjerenja provedenih 
termoluminiscentnim dozimetrima 


Radioaktivne oborine 


Radionuklidi stvoreni nuklearnim eksplozijama u atmosferi, osobito intenzivno provođenim 
1960.-ih godina, još su i danas prisutni u atmosferi. Taj se radioaktivni materijal taloži 
na površinu Zemlje u obliku tzv. radioaktivnih oborina (engl. fallout). Posljedično, 
kontaminacija okoliša fisijskim produktima u Republici Hrvatskoj posljedica je atmosferskih 
nuklearnih pokusa ali i nuklearne nesreće u Čornobilju godine 1986. Dugoročna ispiti- 
vanja depozicije !""Cs u Hrvatskoj (slika 2) pokazuju da je ukupna depozicija !?7Cs 
poslije čornobiljske nesreće nadmašila vrijednosti zabilježene sredinom 1960.-ih god- 
ina. Depozicija !"Cs od 5,8 kBq/m? izmjerena 1986. godine približno je 4000 puta 
veća negoli prethodne godine te približno 1200 puta veća nego godine 1998. 
Suprotno negoli u slučaju 157Cs, čornobiljska nesreća nije u Hrvatskoj prouzročila 
značajnije povećanje koncentracije aktivnosti ?Sr u većini uzoraka iz okoliša. Za razliku 

od atmosferskih pokusa nuklearnog oružja, radionuklidi podrijetlom iz čornobiljske 
nesreće nisu se izravno oslobodili u atmosferu. Zbog samog mehanizma ispuštanja 
(produženo ispuštanje pod utjecajem požara) i prevladavajućih meteoroloških prilika 
manje hlapljivi radioaktivni materijal (primjerice Sr) nataložili su se bliže samom mjestu 

Slika 3. Aktivnost %Sr u radioaktivnim oborinama u Zagrebu i Zadru 

podvrgnut globalnim disperzijskim procesima te se nataložio na površinu Zemlje u 
vremenu od nekoliko dana do nekoliko tjedana nakon nesreće. Na slici 3. prikazana 
je depozicija %Sr radioaktivnim oborinama u gradovima Zagrebu i Zadru u periodu od 
1963. do 1999. godine. Za razliku od Zagreba, u kojem je u svibnju 1986. godine 
izmjerena deponirana aktivnost od 191 Bq/mž, u Zadru nije zabilježen porast aktivnosti 
%Sr, To je u skladu s činjenicom da središnja Hrvatska, pa tako ni dalmatinska obala 
nije bila zahvaćena nijednom od perjanica radioaktivnog materijala nošenog iz čorno- 
biljskog reaktora (5, 6), kako je prikazano na slici 4. (U kolovozu 1986. ta se vrijednost 

Slika 4. Kretanje radioaktivnog oblaka nakon nuklearne nesreće u Čornobilju. 
Brojevi 1-8 predstavljaju vrijeme dolaska oblaka u pojedino područje: 1 — 26. travnja, 2 — 27. travnja, 
3—28. travnja, 4— 29. travnja, 5 — 30. travnja, 6 — 1. svibanj, 7-2. svibnja i 8 —3. svibnja. 


Napomena: Kako je slika preuzeta iz izvješća UNSCEAR-a za 1988. godinu (5), karta Europe odražava tadašnju geopolitičku 
realnost 

u Zagrebu smanjila na 1,8 Bq/m?, a u studenome na samo 0,1 Bq/m, tako da je 
ukupna godišnja depozicija "%Sr godine 1986. u Zagrebu iznosila tek oko 193 Bq/m? 
(7). Očekivano, korelacija imeđu depozicije %%Sr u Zagrebu i Zadru vrlo je dobra te 
koeficijent korelacije iznosi 0,95 za 36 opažanja. Osim 1Cs i %Sr, u svibnju 1986. 
značajni radionuklidi bili su još !3“Cs i '!|. Na zagrebačkom području za depoziciju 
134Cs izmjerena je vrijednost od 31 kBq/m? te također ista vrijednost za '5![ (2, 8). 

Za radionuklide je potrebno oko 7 vremena poluraspada (T,,») da njihove koncen- 
tracije padnu na zanemarive vrijednosti. Posljedično, nakon čornobiljske nesreće 15!] 
koji ima vrijeme poluraspada od svega 8,06 dana bio je u okolišu prisutan oko dva 
mjeseca, dok se !**Cs (vrijeme poluraspada 2,06 godine) u uzorcima iz okoliša još 
mogao detektirati i sredinom 1990.-ih godina. Valja naglasiti da zbog mehanizma 
nastanka (dugotrajno ozračivanje nuklearnog goriva) !**Cs nije bio prisutan u atmos- 
feri nakon atmosferskih pokusa nuklearnog oružja budući da se nuklearne eksplozije 
zbivaju u djeliću milisekunde. Stoga je prisutnost !3“Cs u okolišu ujedno i indikator 
uzroka radioaktivne kontaminacije (havarija nuklearnog reaktora ili pokusi nuklearnog 
oružja). 


Prehrambeni lanac 


Procjena godišnje efektivne doze koju primi hrvatsko pučanstvo zbog unosa !5'Cs i 
%Sr načinjena je na osnovi podataka vezanih uz kontaminaciju najvažnijih prehrambenih 
komponenata (9). Godišnja efektivna doza za odraslog pripadnika hrvatskog pučanstva 
zbog unosa !57Cs i %Sr prehranom prikazana je na slici 5. Dozni konverzijski faktori 
(doza po jediničnom unosu) pri proračunima iznose 1,3x10% Sv/Bq za 15"Cs i 2,8x10% 

Slika 5. Godišnja efektivna doza zbog unosa '%7Cs i%Sr prehranom 

Sv/Bq za %Sr (10). Vidljivo je da su doze šezdesetih godina bile znatno više nego 
godine 1986. poslije čornobiljske nesreće. Tako je godine 1964. ukupna doza od 
unosa %Sr i !7Cs iznosila 333 uSv, što je oko 3 puta više od doze za 1986. godinu 
koja je iznosila 106 uSv. Godine 1998. doza iznosi svega 2,0 uSv, što je manje i od 
predčornobiljske 1985. godine za koju je procijenjena doza od 2,5 uSv. 

Pri kontroli prehrambenih namirnica osobita je pažnja posvećena mlijeku kao 
osjetljivu indikatoru s pomoću kojeg se može otkriti prisutnost fisijskih produkata u 
okolišu. Osim toga, mlijeko je i važna prehrambena namirnica, osobito za djecu kao 
najosjetljiviju populacijsku grupu glede izlaganja zračenju. Kolektivna efektivna doza 
zbog ingestije izotopa cezija konzumacijom mlijeka procijenjena je na 205 čovjek Sv 
u godini 1986. i manje od 1 čovjek Sv u godini 1998. (11). Glede radioaktivne kontaminacije 
prehrambenih namirnica valja napomenuti da izotope cezija osobito nakupljaju neke 
jestive gljive kao, što je primjerice ciganček (Rozites capareta). Tako bi godine 1990. 
konzumacija 1 kg cigančeka rezultirala dozom od oko 12 uSv (12). 

Sto se tiče stroncija u okolišu, jedini uzorci u kojima su se u dužem vremenu 
mogle pratiti povišene koncentracije %Sr podrijetlom od čornobiljske nesreće, bili su 
uzorci cisternskih voda (13). Naime, nekoliko mjeseci nakon nesreće, kada se glavnina 
čornobiljskog fallouta slegla na zemlju, bilo je potrebno isprazniti cisterne i potom ih 
dobro isprati, što većina korisnika nije učinila. 


Pitke i termalne vode 


Zdrava pitka voda jedan je od prvih preduvjeta za normalan život i nesmetan napre- 
dak svakoga društva. Zbog sveprisutnosti, voda je podložna raznim onečišćenjima, pa 
tako i mogućoj radioaktivnoj kontaminaciji fisijskim i prirodnim radionuklidima. Od 
prirodnih radionuklida najvažniji je “Ra (14), kao radionuklid izuzetno velike radiotoksičnosti 
i s dugim vremenom poluraspada (1600 god.). Kako se u većini zemalja pitka voda u 
velikim gradovima crpi iz uređenih izvora (površinskih ili podzemnih), pri čemu se obično 
primjenjuju metode uklanjanja eventualne radioaktivne kontaminacije prije nego, što 
voda dođe do krajnjeg potrošača, unos radionuklida u organizam relativno je malen, što 
pak rezultira i malom kolektivnom dozom. Prosječna vrijednost koncentracije aktivnosti 
**Ra u vodovodnoj vodi iz gradskih vodovoda u Republici Hrvatskoj za period 1992.— 
1997. iznosila je 2,1+1,4 Bq/m, što je manje i od najniže aktivnosti izmjerene u bunar- 
skim vodama. Naime, koncentracije 2““Ra u bunarskim vodama mogu biti znatno veće 
od onih u vodovodnim vodama. Tako je prosječna vrijednost koncentracija aktivnosti 
**Ra u bunarskoj vodi skupljanoj na nekoliko lokacija sjeverozapadne Hrvatske u peri- 
odu od 1986. do 1996. godine iznosila 34+12 Bq/m? (15). Posljedično, godišnja efek- 
tivna doza koju bi pojedinac primio konzumiranjem 2 L vode na dan iznosi 0,2 uSv za 
vodovodnu vodu i 5,4 uSv za bunarsku vodu (15). 

Glede fisijskih radionuklida u pitkim vodama, koncentracija aktivnosti !Cs godi- 
ne 1998. bila je ispod granice detekcije instrumenta, odnosno 5,16 Bq/m?, dok je 
koncentracija aktivnosti %Sr iznosila 4,2+2,4 Bq/m? (4). 

Kako je Hrvatska bogata izvorima podzemnih voda (termalne, geotermalne i mineralne), 
raspon njihove uporabe vrlo je širok (piće, rekreacija, terapija itd.). Stoga je sustavno 
istraživana prirodna radioaktivnost takvih voda, osobito zato što pojedine vode sadrže 
koncentracije daleko iznad onih zakonom dopuštenih za pitke vode. Tako se kon- 
centracija “Ra u mineralnim izvorskim vodama kreće od 0,1 Bq/L (Jamnica) do 0,3 
Bqg/L (Lipik), a u termalnim vodama od 0,6 Bq/L (Stubičke toplice) do 4,5 Bqg/L 
(Bizovačke toplice) (16, 17). 

Radon 


Saznanje da udisanje radona i njegovih kratkoživućih potomaka daje polovinu godišnje 
doze koju pojedinac prima iz svih prirodnih izvora zajedno razlog je proučavanja povećanog 
izlaganja stanovništva radonu i njegovim potomcima u zatvorenim prostorijama. Budući 
da radon potječe uglavnom iz tla ili građevnog materijala, radiološka situacija u zatvorenim 
prostorijama je, u najvećem broju slučajeva, nepovoljnija od one na otvorenom prostoru. 
Pored toga, stanovništvo koje živi u gradovima veći dio svoga vremena (oko 80%) 
provodi u zatvorenim prostorijama. Iz tih razloga u urbanim sredinama dolazi do povećane 
inhalacije radona i njegovih potomaka koji se unose u pluća te mogu uzrokovati niz 
štetnih posljedica za zdravlje. 

U istraživanjima provedenim godine 1997. u gradu Zagrebu (18) procijenjena je 
izloženost radonu stanovništva koje živi u podrumskim stanovima i stanovima na višim 
katovima. Na slici 6. prikazane su prosječne godišnje specifične aktivnosti radona u 
podrumskim stanovima i stanovima na višim aktovima. Prosječne aktivnosti za proma- 
trane 22 lokacije jesu 57+20 Bq/m? za podrumske stanove i 35+18 Bq/m? za stanove 
na višim katovima. To govori da stanovnici koji žive na višim katovima primaju oko 
40% manju dozu zračenja od inhalacije radona od stanovnika koji žive u podrumskim 
stanovima. Odgovarajuće doze iznose 1,4 mSv/y za podrumske stanove i 0,9 mSv/y za 
stanove na višim katovima, uz pretpostavku da se 80% vremena provodi unutar tih 
stanova. 

Slika 6. Prosječna godišnja specifična aktivnost radona u podrumskim stanovima i stanovima 
na višim katovima 


Valja napomenuti da se prema preporukama Komisije za radiološku zaštitu dopuštene 
aktivnosti radona u stambenim prostorima kreću se od 200 do 600 Bq/ms, a u rad- 
nim prostorima od 500 do 1500 Bq/m? (19). Tzv. nivo akcije, pod kojim se podrazum- 
ijeva ona aktivnost radona pri kojoj je potrebno poduzeti određene mjere koje će 

rezultirati smanjenjem aktivnosti radona prema preporukama Komisije iznosi za postojeću 
situaciju 200 Bq/m? radona. Svaka zemlja trebala bi se, na osnovi svojih mjerenja, 
odlučiti za optimalne »nivoe akcije« (20). 


Profesionalna izloženost 


Institut za medicinska istraživanja i medicinu rada, kao ovlaštena ustanova Ministarstva 
zdravstva Republike Hrvatske za obavljanje poslova zaštite od zračenja trideset godina 
skuplja bazu podataka o profesionalnoj izloženosti vanjskom zračenju djelatnika koji 
rade s izvorima i uz izvore ionizirajućeg zračenja. 

Kako bi se procijenila prosječna efektivna doza zračenja koja opterećuje profesio- 
nalne djelatnike, promatrano je ukupno 7536 djelatnika u vremenu od 1. lipnja 1990. 
do 1. travnja 1999. godine, koji su najmanje jedan mjesec (kontrolni interval) proveli 
pod dozimetrijskim nadzorom IMI-a (21, 22). Struktura kontroliranih djelatnika je ova: 
75% radi u medicini, 20% u industriji te 5% u ostalim djelatnostima (znanost, državne 
i javne službe itd.). Kod 5094 djelatnika na njihovim dozimetrima (film, TLD) nikada 
nije zabilježena »profesionalna« doza, odnosno ona doza koja je iznad osnovnog zračenja 
i praga osjetljivosti primijenjenog dozimetra. 

Na slici 7. prikazane su kumulativne doze za preostala 2442 profesionalno izložena 
djelatnika koji su najmanje u jednom kontrolnom intervalu primili »profesionalnu« 
dozu, odnosno dozu koja je iznad osnovnog zračenja i razine osjetljivosti primijenjenog 
dozimetra (23). 

Slika 7. Individualne kumulativne doze, poredane po rastućim dozama, za 2442 profesionalno 
izložena djelatnika u Republici Hrvatskoj koji se nalaze i koji su se nalazili pod dozimetrijskim 
nadzorom Instituta za medicinska istraživanja i medicinu rada (IMI-a) za razdoblje od 1. lipnja 1990. 
do 1. travnja 1999. i koji su najmanje u jednom kontrolnom intervalu primili »profesionalnu« dozu. 
Ukupan broj nadziranih djelatnika iznosio je 7536. (Baza podataka IMI-a) 


1 1 D Franić Z. et al: AMBIENT AND OCCUPATIONAL EXPOSURE TO RADIOACTIVITY IN CROATIA 
Arh Hig Rada Toksikol 2000;51 Supplement: 103-114 


Učestalost primanja doze za pojedinog djelatnika za ovaj prikaz nije relevantna, 
budući da je cilj bio prikazati kumulativnu izloženost grupacije. Kako integral kumula- 
tivnih doza iznosi 6,8 Gy, per capita doza u grupi od 2442 profesionalno izložena 
djelatnika iznosi oko 2,7 mQy, što je dodatak na osnovnu dozu za te ljude. 

Valja napomenuti da postoji grupacija djelatnika koja je izložena određenim povišenim 
razinama ionizirajućeg zračenja, a prema pozitivnim zakonskim propisima o zaštiti od 
zračenja (10, 24) ne pripadaju u grupu obvezno nadziranih profesionalnih djelatnika. 
Posljedično, ne nalaze se pod dozimetrijskim nadzorom. (I tu grupu primjerice pripa- 
daju osobe izložene tehnološkim postupcima povišenim razinama ionizirajućeg zračenja 
(industrija umjetnih gnojiva, posada zrakoplova, rudari, neke djelatnosti u medicini, 
znanstvenim istraživanjima i sl.). 


ZAKLJUČNE NAPOMENE 


lako je percepcija javnosti u Republici Hrvatskoj drugačija, razine izloženosti ionizirajućem 
zračenju podrijetlom od fisijskih, prirodnih izvora, kao ni razine izloženosti djelatnika 
koji rade s izvorima i uz izvore ionizirajućeg zračenja nisu velike. Valja napomenuti da 
u ovome radu nisu prikazane niti obrađene doze kojima je pučanstvo Hrvatske opterećeno 
prilikom dijagnostičkih, intervencijskih i terapijskih radioloških postupaka. 

Nuklearna nesreća u Čornobilju nije prouzročila značajniju kontaminaciju okoliša 
u Republici Hrvatskoj. No, kako i danas, više od 13 godina nakon nesreće neki uzorci 
iz okoliša sadržavaju značajnu rezidualnu radioaktivnost fisijskih radionuklida podrijet- 
lom iz čornobiljskog reaktora, s radioekološkog aspekta čornobiljska nesreća skreće 
posebnu pozornost na osjetljivost nekih odjeljka biosfere. 

Najveći dio doze koju pučanstvo primi od svih prirodnih izvora može se pripisati 
inhalaciji radona i radonovih potomaka. Koncentracije radona u okolišu, a posebno u 
zatvorenim prostorima ovise o nizu čimbenika, najviše o geološkom sastavu tla. Stoga 
je nužno potrebno provesti istraživanja radona na području cijele zemlje da bi se 
načinila «radonska karta» Hrvatske te detektirala područja na kojima je izloženost 
radonu povišena. Na temelju takvih istraživanja potom se provode mjere zaštite, odnosno 
sniženja koncentracije radona. 

Summary 


RADIOACTIVITY IN BIOSPHERE AND OCCUPATIONAL EXPOSURE 
IN CROATIA 


This paper presents results of long-term investigations of radioactivity in general and occupational 
environments in the Republic of Croatia. Investigations of environmental radioactivity and occupational 
exposure monitoring in Croatia have been systematic since the early sixties. Investigations included 
radioactivity of the air, fallout, soil, river, sea and lake water, tap water, human foodstuffs, and animal feed. 
External dosimetry monitoring is carried out for workers occupationally exposed to ionising radiation in 
medicine, and industry. 

Radioactive contamination with fission radionuclides is associated with deposition of fallout originating from 
atmospheric explosions of nuclear weapons as well as from regular operation of nuclear facilities. Among 
hundreds of different radionuclides contained in various types of fallout only a few significantly contribute to 
the dose, particularly %%Sr and #7Cs. The maximum radioactive contamination with fission radionuclides was 
recorded in the early sixties, at the time of most intensive atmospheric nuclear tests. The fallout 
radioactivity has been exponentially decreasing ever since. 

The nuclear accident at Chornobyl temporarily raised "“Cs radioactivity levels in Croatia, whereas the 
increase in %Sr radioactivity was not significant due to its low volatility. After a short-term increase, 
radioactivity dropped back to the pre-Chornobyl levels. Apart from radioactivity of fission products, 
investigations involved natural radioactivity and technologically enhanced natural radioactivity. Particular 
attention has been paid to radon as the most relevant source of natural radiation for humans. 

In 1998, the average absorbed dose in the air was 0.128+0.004 uGy/h. Consequently, an average Croat 
received the annual dose of 112+0.04 mSv through exposure to background radiation. However, as the 
overall collective dose includes the dose received by medical and civil use of radiation sources, significant 
effort has been put on the quality control of radiation sources (systematically implemented since 1985) as 
an important step for reducing the overall collective dose of Croatian population. 

